Both of Us

"Both of Us" (בעברית: "שְׁנֵינוּ") הוא סינגל שהוקלט על ידי הראפר האמריקאי ב.ו.ב, ביחד עם הזמרת-יוצרת האמריקאית טיילור סוויפט, מתוך אלבום האולפן השני שלו, Strange Clouds. השיר יצא לאור ב-22 במאי 2012, כסינגל השלישי מתוך האלבום. את השיר כתבו ב.ו.ב, סוויפט, עמאר מאליק, דוקטור לוק וסירקט והוא הופק על ידי לוק וסירקט גם כן.<ref name=":2"></ref> מבחינה מוזיקלית, השיר כולל בתוכו סוגות מוזיקליות כמו היפ הופ אלטרנטיבי, היפ הופ פוליטי וראפ קאנטרי.<ref name=":2" />

"Both of Us" ספג שבחים ביקורתיים מטעם מבקרי המוזיקה, שהיללו בפרט את הקטעים של סוויפט, תוך שתיארו את השיר כ"שיר ראפ קאנטרי קליט, מתוק ומלודי".<ref name=":4"></ref> הוא הופיע לראשונה במקום ה-46 במצעד הסינגלים האוסטרלי.<ref name=":6"></ref> השיר נמכר בלמעלה מ-143,000 עותקים בשבוע הראשון לצאתו בארצות הברית והופיע לראשונה במקום ה-18 במצעד הבילבורד הוט 100, ובכך הפך לשיר עם הפתיחה הגדולה ביותר באותו השבוע.<ref name=":7"></ref> בנוסף לכך, הופיע במקום ה-22 במצעד הסינגלים הבריטי.

ב-22 במאי 2012, שלחו אותו ב.ו.ב וסוויפט לרדיו להיטים עכשוויים בארצות הברית, על מנת לעזור בקידום שלו במדינה.<ref></ref>

== רקע וכתיבה ==
את השיר כתבו ב.ו.ב, סוויפט, עמאר מאליק, דוקטור לוק וסירקט והוא הופק על ידי לוק וסירקט גם כן.<ref name=":2" /> מילות השיר "Both of Us" מדברות על גזענות ובריונות.<ref name=":2" /> הייתה זו סוויפט שהגתה את הרעיון לשיתוף הפעולה הזה, לאחר שביקרה בחברת התקליטים של ב.ו.ב, גרנד האסל רקורדס. הוא הסביר כי:

זו לא הפעם הראשונה שסוויפט הקליטה שיר מסוגת ההיפ הופ; שיתופי הפעולה האחרים שלה כוללים שיר עם טי-פיין שבוצע בטקס פרסי המוזיקה של CMT 2009.<ref name=":3"></ref> בנוסף לכך, סוויפט הזמינה את טי.איי, ניקי מינאז' ופלו ריידה לסיבוב ההופעות העולמי שלה "Speak Now World Tour", משנת 2011 שנועד לקדם את Speak Now.<ref name=":3" />

== וידאו קליפ ==
הווידאו קליפ הרשמי של השיר, בבימויו של ג'ייק נאוה, פורסם ב-27 ביוני 2012. ב.ו.ב הכריז על הקליפ בטוויטר, ושיתף תמונה ושעון עצר של תאריך היציאה שלו. בנוסף לכך, הוא כתב בציוץ: "על הסט של הקליפ #BothOfUs בנאשוויל עם . הקרנת הבכורה של הקליפ בסוף יוני!".<ref></ref> הקטעים מאחורי הקלעים שלו הופצו בסרטון אחד ב-21 ביוני 2012.<ref></ref>

=== עלילה ===
הקליפ מתחיל עם ב.ו.ב, כשהוא עומד לפני דגל אמריקאי קטן, תוך שניתן לראות את סוויפט שרה את השיר באולם בריכה מואר. בהמשך, ב.ו.ב צועד לעבר תחנת הרכבת בעת שסוויפט מוצגת בשדה ציורי, כשהיא לובשת שמלת כותנה לבנה. הקטעים של השניים שזורים אחד בשני.<ref name=":1"></ref> ישנן סצנות שצולמו בנאשוויל, בהן ניתן לראות מקומיים מקועקעים, נשים צעירות לובשות מגפי בוקרים, צעירים ללא חולצה המשחקים במתזי מים ובני נוער מתנשקים.<ref name=":1" />

הקונספט של הקליפ היה להציג את החיים בכפר, ללא כסף רב.<ref name=":1" /> נכון לינואר 2021, הוא צבר למעלה מ-55 מיליון צפיות.<ref name=":1" />

== ביקורת ==
"Both of Us" ספג שבחים ביקורתיים מטעם מבקרי המוזיקה, שהיללו בפרט את הקטעים של סוויפט, תוך שתיארו את השיר כ"שיר ראפ קאנטרי קליט, מתוק ומלודי".<ref name=":4" /> בנוסף לכך, ברולינג סטון הוא דורג במקום ה-221 ברשימת "כל 229 השירים של טיילור סוויפט, לפי דירוג".<ref name=":0" /> ב-Paste דורג במקום ה-120 ברשימת "158 השירים הטובים ביותר של טיילור סוויפט, לפי דירוג".<ref name=":5" />

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|רולינג סטון
|כל 229 השירים של טיילור סוויפט, לפי דירוג
|221
|<ref name=":0"></ref>
|-
|BuzzFeed
|167 השירים הטובים ביותר של טיילור סוויפט, לפי דירוג
|165
|<ref></ref>
|-
|Paste
|158 השירים הטובים ביותר של טיילור סוויפט, לפי דירוג
|120
|<ref name=":5"></ref>
|}

== הצלחה מסחרית ==
השיר זכה להצלחה רבה ברחבי העולם. באוסטרליה, דורג במקום החמישי בשיאו במצעד הסינגלים האוסטרלי,<ref name=":6" /> תוך שבמצעד השירים האורבניים של ה-ARIA, דורג במקום הראשון.<ref></ref> איגוד תעשיית ההקלטות האוסטרלי העניק לו את תואר הפלטינה, על מכירות של למעלה מ-70,000 עותקים במדינה.<ref name=":8"></ref> בניו זילנד, הצליח לשחזר את ההצלחה לה זכה באוסטרליה כאשר דורג בעשירייה הפותחת במצעד הסינגלים הרשמי של המדינה.<ref></ref> בהמשך, העניק לו איגוד תעשיית ההקלטות הניו זילנדי את תואר הזהב, על מכירות של למעלה מ-7,500 עותקים במדינה, מה שהופך אותו לאחד מהשירים המצליחים ביותר של השניים במדינה בשנת 2012.<ref name=":9"></ref>

באירלנד, הצליח להגיע למקום ה-26 בשיאו,<ref></ref> תוך שבמצעד הסינגלים של סקוטלנד הגיע למקום ה-19.<ref></ref> במצעדים של חברת המצעדים הרשמית הפך השיר ללהיט כאשר דורג בשניים מתוכם: במצעד הסינגלים הבריטי הגיע בשיאו למקום ה-22,<ref></ref> בעוד שבמצעד שירי ה-R&B הגיע בשיאו למקום החמישי, במצעד שפורסם ב-22 ביולי 2012.<ref></ref> עם זאת, הוא לא הצליח להיכלל במצעדי סוף השנה של אף אחת מהמדינות שצוינו לעיל, פרט למצעד סוף השנה של אוסטרליה, בו דורג במקום ה-92.<ref name=":10"></ref> הוא היה לשירו היחיד של ב.ו.ב במצעד סוף השנה ולשירה השלישי של סוויפט במצעד, כאשר השניים הנוספים שדורגו בו היו "We Are Never Ever Getting Back Together", "I Knew You Were Trouble".<ref name=":10" />

הצלחתו העיקרית של השיר אירעה בארצות הברית, שם נכנס לכמה ממצעדי הבילבורד.<ref name=":11"></ref> הוא נמכר בלמעלה מ-143,000 עותקים בשבוע הראשון לצאתו במדינה והופיע לראשונה במקום ה-18 במצעד הבילבורד הוט 100, ובכך הפך לשיר עם הפתיחה הגדולה ביותר באותו השבוע.<ref name=":7" /> במצעד שירי הראפ הדיגיטליים הגיע בשיאו למקום השני, אך נחסם על ידי "Starships" של ניקי מינאז' מלכבוש את פסגת המצעד.<ref></ref> במצעד שירי הפופ הוא הגיע בשיאו למקום ה-24.<ref></ref> במצעד שירי ה-R&B\היפ הופ הדיגיטליים הוא הגיע למקום הראשון והיה לראשון של סוויפט שעשה זאת.<ref></ref> במצעד השירים הדיגיטליים הגיע למקום השמיני.<ref></ref>

גם בקנדה הוא זכה להצלחה רבה, כאשר דורג במקום ה-23 בקנדה הוט 100,<ref name=":11" /> תוך שדורג במקום ה-42 במצעד ה-CHR/Top 40.<ref></ref> במצעד השירים הדיגיטליים דורג במקום ה-13.<ref></ref>

== הופעה ==
סוויפט ביצעה את השיר עם ב.ו.ב ב-19 באפריל 2013 בסטייט פארם ארנה באטלנטה.<ref name=":12"></ref> הוא הוזמן כאורח בהפתעה להופעה הזו בלבד שהתקיימה במהלך סיבוב ההופעות "The Red Tour".<ref name=":12" />

== קרדיטים וצוות ==
הקרדיטים לקוחים מטיידל.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref name=":8" />
|פלטינה
|70,000
|-
!ארצות הברית (RIAA)<ref></ref>
|פלטינה
|1,000,000<small></small>
|-
!ניו זילנד (RMNZ)<ref name=":9" />
|זהב
|7,500
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
! rowspan="2" |ארצות הברית
| rowspan="2" |22 במאי 2012
|הורדה דיגיטלית
|אטלנטיק
| rowspan="2" style="text-align:center;" |
|-
|רדיו להיטים עכשוויים
|אטלנטיק • רבל רוק • גראנד האסל
|-
!הממלכה המאוחדת
|22 ביולי 2012
|הורדה דיגיטלית
|אטלנטיק
|style="text-align:center;"|
|}

== קישורים חיצוניים ==

== הערות שוליים ==

קטגוריה:שירי 2012
קטגוריה:סינגלים מ-2012
קטגוריה:שירי B.o.B
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי סירקט
קטגוריה:שירים שהופקו על ידי ד"ר לוק
קטגוריה:שירים שהופקו על ידי סירקט
קטגוריה:וידאו קליפים שבוימו על ידי ג'ייק נאוה
קטגוריה:שירי מחאה
קטגוריה:שירים נגד שנאת זרים וגזענות
קטגוריה:סינגלים בהוצאת אטלנטיק רקורדס